CELEX: 62015CN0652
Language: el
Date: 2015-12-07 00:00:00
Title: Υπόθεση C-652/15: Αίτηση προδικαστικής αποφάσεως την οποία υπέβαλε το Verwaltungsgericht Darmstadt (Γερμανία) στις 7 Δεκεμβρίου 2015 — Furkan Tedemir, νομίμως εκπροσωπούμενος από τους Derya Tekdemir και Nedim Tekdemir, κατά Kreis Bergstraße

4.4.2016   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 118/2
            
         Αίτηση προδικαστικής αποφάσεως την οποία υπέβαλε το Verwaltungsgericht Darmstadt (Γερμανία) στις 7 Δεκεμβρίου 2015 — Furkan Tedemir, νομίμως εκπροσωπούμενος από τους Derya Tekdemir και Nedim Tekdemir, κατά Kreis Bergstraße
   (Υπόθεση C-652/15)
   (2016/C 118/03)
   Γλώσσα διαδικασίας: η γερμανική
   
      Αιτούν δικαστήριο
   
   Verwaltungsgericht Darmstadt
   
      Διάδικοι στην υπόθεση της κύριας δίκης
   
   
      Προσφεύγων: Furkan Tedemir, νομίμως εκπροσωπούμενος από τους Derya Tekdemir και Nedim Tekdemir
   
      Καθής: Kreis Bergstraße
   
      Προδικαστικά ερωτήματα
   
   
               1)
            
            
               Αποτελεί ο σκοπός της αποτελεσματικής διαχειρίσεως των μεταναστευτικών ροών επιτακτικό λόγο γενικού συμφέροντος ο οποίος είναι κατάλληλος να δικαιολογήσει, σε περίπτωση Τούρκου υπηκόου που έχει γεννηθεί στο ομοσπονδιακό έδαφος, τη μη εφαρμογή της εξαιρέσεως από την υποχρέωση λήψεως άδειας διαμονής, την οποία δύναται να ζητήσει βάσει της ρήτρας standstill του άρθρου 13 της αποφάσεως 1/80 του Συμβουλίου Συνδέσεως, της 19ης Σεπτεμβρίου 1980, σχετικά με την ανάπτυξη της συνδέσεως ΕΟΚ-Τουρκίας;
            
         
               2)
            
            
               Σε περίπτωση καταφατικής απαντήσεως του Δικαστηρίου της Ευρωπαϊκής Ένωσης στο ανωτέρω ερώτημα: Ποια ποιοτικά κριτήρια πρέπει να πληρούν οι «επιτακτικοί λόγου γενικού συμφέροντος» σε συνάρτηση με τον σκοπό της αποτελεσματικής διαχειρίσεως των μεταναστευτικών ροών;